Gel Lulu Nails 116 – Lulu Nails
Home/Gel Couleur ( Gel Polish )/Gel Lulu Nails 116
Be the first to review “Gel Lulu Nails 116” Annuler la réponse. ​Al het ŉ Afrikaanssprekende van ŉ Afrikaanse universiteit Suid-Afrika met sy eerste satelliet die ruimte in gevat, is daar steeds geen plek vir die land se derde grootste taal by die SA Nasionale Ruimteagentskap (Sansa) nie, sê adv. Anton Alberts, die VF Plus se parlementêre woordvoerder oor wetenskap en tegnologie.
In antwoord op ŉ parlementêre vraag van adv. Alberts oor waarom Afrikaans nie gebruik word nie ten spyte van die feit dat die taal se woordeskat omvangryk en ontwikkeld genoeg is vir die gebruik van tegniese ruimte-terminologie, was die antwoord bloot dat Engels as ‘algemene gebruikstaal’ aanvaar is, en Zoeloe en Sepedi as die ander twee tale.
Oor die betrokke tale se tersaaklike terminologiese woordeskat, en die bydrae wat dit daarom tot ŉ ruimteprogram kan lewer, was die antwoord dat dit ŉ ‘eerbare poging’ was om so veel as moontlik mense by die program te betrek, en dat dit ŉ geleentheid aan die swart tale bied om te ontwikkel.
Adv. Alberts sê dit klink wel eerbaar om swart tale te ontwikkel, maar die vertrapping van ŉ taal wat sonder enige hulp deur sy eie gebruikers en Afrikaanse instellings tot ŉ wêreldtaal op die spesifieke gebied ontwikkel is, is teen-produktief en kortsigtig.
“Dit stuur maar net weer die boodskap uit dat die Afrikaner en sy vermoëns welkom is in die land, maar nie sy taal nie,” sê adv. Alberts.